
PËR NJË SHTESË NË RREGULLOREN NR.97, DATË 19.06.1996 
“PËR LICENCIMIN E PERSONELIT FLUTURUES DHE TEKNIK”

Në zbatim të nenin 102 pika 4 të Kushtetutës, si dhe të ligjit nr.7877, datë 30.11.1994 "Për Aviacionin  Civil Shqiptar” neni 33, Ministri i Transportit nxjerr këtë 

RREGULLORE:

Në rregulloren e miratuar nga Ministri i Transportit me nr. 97, datë 19.06.1996, bëhet kjo  shtesë:
Pas kapitullit X “Kërkesat mjekësore”, shtohet një kapitull i ri XI me titull  “Licenca e Dispecerit” , me këtë përmbajtje:

KAPITULLI XI
LICENCA E DISPECERIT
 
Në këtë kapitull janë përcaktuar rregullat dhe kërkesat për marrjen e licencës së dispecerit.
Çdo person aplikant për të marrë  licencë e dispecerit duhet t’i nënshtrohet procedurave të mëposhtme.
Dispeceri gjatë kohës, që është në detyrë duhet ta mbajë me vete licencën, që e autorizon atë të kryejë këtë lloj shërbimi ose në mungesë të saj një dokument të lëshuar nga DPAC-ja, që e autorizon atë të kryejë një shërbim të tillë, vetëm në rastet kur ai është i shoqëruar nga një person tjetër, i cili ka një licencë të rregullt të lëshuar nga autoriteti për këtë lloj shërbimi. 
Autoriteti lëshon një licencë të tillë, pasi të jetë i bindur që aplikuesi është një person i përshtatshëm për të mbajtur licencë, dhe është i kualifikuar në përputhje me parashikimet e kësaj rregulloreje, për të vepuar në përputhje me licencën e lëshuar.
Çdo aplikant duhet t’i nënshtrohet ekzaminimeve, testeve, ku të evidentohen njohuritë, eksperienca  dhe aftësitë individuale.
KËRKESAT
Kërkesat e mëposhtme parashikojnë lëshimin e licencës për të ushtruar profesionin e dispecerit në fushën e Aviacionit Civil.
1. MOSHA
Aplikanti të jetë në moshën mbi 21 vjeç.
2. NJOHURITË
Aplikanti duhet të demonstrojë një nivel njohurish  të kënaqshme që të plotësojë kushtet e marrjes së licencës:
a) Të njohë rregulloret përkatëse të mbajtësit të licencës së dispecerit të fluturimit, sipas praktikave të shërbimit të trafikut ajror.
b) Të ketë njohuri të përgjithshme mbi avionin, principet e operimit, sistemet dhe instrumentet.
c) Të njohë limitet e operimit te avionit dhe fuqisë motorike të tij.
d) Të njohë listën minimale të pajisjeve.
e) Të njohë kalkulimet e kryerjes së fluturimit dhe procedurat e planizimit:
- efektet e ngarkesës dhe shpërdarjes së saj  sipas karakteristikës së avionit gjatë fluturimit, dhe 
- kalkulimet e masës dhe ballancës.
- të njohë planizimin e operimit të fluturimit;
- konsumin e karburantit dhe vazhdushmërisë së fluturimit;
- procedurat e zhgjedhura të aeroportit rezerv;
- kontrollin në rrugë-kalim si dhe rrezen e operimit;
f) Të përgatisë dhe plotesojë  planin e fluturimit të shërbimit të trafikut ajror.
g) Të njohë parimet bazë të sistemit të planizimit të kompjuterizuar.
 3. NË FUSHËN E  METEOROLOGJISË
a)  Të njohë meteorologjinë aeronautike;
- lëvizjen e sistemeve të presionit,
-  strukturat e frontit,
- origjinën dhe karakteristikat e fenomeneve të kohës, të cilat influencojnë në fluturim dhe në procesin e uljes.
b)  Të njohë interpretimim dhe aplikimin e raporteve meteorologjike aeronautike, 
- hartat dhe parashikimet, si dhe 
- kodet dhe procedurat për marrjen e informacionit meteorologjik.
4. NË FUSHËN E NAVIGIMIT AJROR
a) Të njohë parimet e navigimit ajror, duke iu  referuar fluturimit me instrumente dhe vizual. 
5. NË FUSHËN E PROCEDURAVE  OPERACIONALE
a) Të njohë përdorimin e dokumentacionit aeronautik. 
b) Të njohë procedurat operacionale për mbartjen e mallrave të zakonshme dhe të rrezikshme.
c) Të njohë procedurat e aksidenteve dhe incidenteve dhe procedurat e fluturimit të emergjencës.
d)  Të njohë procedurat e ndërhyrjeve të paligjshme dhe sabotimeve, që mund të kryhen në avion.
e)  Të njohë parimet e fluturimit sipas kategorisë së avionit.
6. NË FUSHËN E   RADIOKOMUNIKIMIT
a) Të njohë procedurat e komunikimit me avionin dhe stacionet tokësore
7. EKSPERIENCA NË PUNË
a) Aplikanti duhet të ketë eksperiencë pune si më poshtë:
-  2 vjet shërbim në pozicionet e përcaktuara në pikat e mëposhtme; 
-  anëtar i ekuipazhit fluturues në transportin ajror;
- meteorolog në një organizëm të dispecerisë së avionit në transportin ajror;
- kontrollor në trafikun ajror ose supervizor teknik të zyrës së operimit të fluturimit të transportit ajror;
-  1 (një) vit asistent në dispecerinë e transportit ajror;
-  të ketë përfunduar një kurs trainimi, të miratuar.nga DPAC-ja
Aplikanti, duhet të ketë shërbyer nën mbikqyrjen e një operatori fluturimi të paktën 90 ditë pune, brenda 6 muajve para aplikimit.
8. AFTESITË
   Aplikanti duhet të ketë aftësitë e mëposhtme:
-  Të bëjë analizën e motit, të përpiktë nga ana operative, nga seritë e hartave të përditshme të motit dhe të raporteve sinoptike.
- Të përgatisë një përmbledhëse të vlefshme operacionale të kushteve të motit në një zonë të një rruge ajrore specifike.
- Të bëjë  parashikimin e tendecës së motit për transportin ajror, veçanërisht duke iu referuar aeroportit të destinacionit dhe rezervës.
- Të përcaktojë rrugën e fluturimit me optimale për një segment të dhënë dhe të përgatisë planet e fluturimit me dorë ose me kompjuter.
- Të kryejë supervizionin operativ dhe të gjitha asistencat e tjera për fluturimin në kushtet e motit aktual dhe të ndryshueshëm, sa më të përshtatshëm për detyrat e mbajtësit të një licence të operatorit të fluturimit
Kontrolli mjeksor, do të jetë çdo 24 muaj, në përputhje me regulloren e licencimit nr.97, datë 19.6.1996, sipas kapitullit 10.
9. TE DREJTAT E MBAJTËSIT TË LICENCËS DHE KONTROLLI I USHTRIMIT TË TYRE   
Të drejtat e ushtrimit të licencës duhen të jenë në përputhje me kërkesat e specifikuara në pikat 1.2.5 të këtij kapitulli. Të drejtat e mbajtësit të licencës së një operatori të fluturimit, duhet t’i shërbejnë cilësisë dhe përgjegjësisë për çdo zonë, për të cilën aplikanti duhet të zbatojë këto kërkesa të specifikuara në Aneksin 6 te ICAO-s
Aplikanti duhet të demostrojë aftësitë e tij në kryerjen e funksioneve të parashikuara në të drejtat e dhëna.
10. TESTIMI
Autoriteti mund, sipas gjykimit të tij,  të përjashtojë ndonjë person nga testimi i kërkuar në qoftë se personi gjykohet nga autoriteti se ai posedon njohuritë e duhura ose aftësitë e nevojshme, sipas rastit, që mund të krijohet, në përputhje me rekomandimet e Aneksit 1 të ICAO-s.
Të gjitha  testimet e kërkuara në këtë rregullore duhet të drejtohen nga autoriteti ose persona të autorizuar nga ai.
11.VLEFSHMËRIA E LICENCËS
Licenca e dispecerit të fluturimit  lëshohet fillimisht për një afat kohor 24- muaj dhe rinovohet nga autoriteti pas mbarimit të afatit të vlefshmërisë së saj po me të njëjtin afat kohor. 
  Një aplikant për rinovimin e licencës duhet të plotësojë kërkesat përkatëse të kësaj regulloreje, duke bërë kërkesë me shkrim pranë DPAC-së, së bashku me një raport vlerësues të lëshuar nga punëdhënësi.
Në rastet e shkeljeve të procedurave të mësipërme, autoriteti rezervon të drejtën të kufizojë, pezullojë, ose të revokojë licencën e lëshuar.
Tarifat që aplikanti duhet të paguajë për marrjen ose rinovimin e licencës, përcaktohen në bazë vendimit të Këshillit të Ministrave nr.231, date 25.4.1995 “Për caktimin e tarifave të shërbimit dhe mënyrën e ndarjes së të ardhurave të tyre në fushën e Aviacionit Civil” .
 Kjo rregullore hyn në fuqi pas botimit në  Fletoren Zyrtare. 
 
 MINISTRI i TRANSPORTEVE
Viktor Doda

